ming030890/wiki-yue-high-quality huggingface dataset:
趙擴

宋寧宗趙擴（1168年11月18號—1224年9月18號）係宋光宗趙惇二仔、南宋第四位皇帝（1194年7月24號至1224年9月18號在位）。
雖然佢在位時期宋朝比較安定，百姓比較富裕，重恢復咗理學地位，不過佢嘅執政能力唔係咁好，而且兩場宋金戰爭都打唔贏。

生平
趙擴喺1194年7月24號以太子身份繼位，宋光宗改做太上皇，名義上係宋光宗禪位，實際上係趙汝愚、趙彥逾、葉適、徐誼等朝臣以宋光宗無法執喪為理由，透過外戚韓侂冑從中聯絡，得到宋高宗吳皇后支持所做成嘅宮廷政變，逼宋光宗讓位。
嘉定十八年閏八月初三，趙擴喺福寧殿駕崩，在位30年，享年55歲，諡號法天備道純德茂功仁文哲武聖睿恭孝皇帝。遞二年三月葬永茂陵。
趙擴過身之後，由遠房堂侄宋理宗趙昀繼位。
趙昚

宋孝宗趙昚（1127年—1194年），係趙宋第十一位皇帝，亦係南宋第二位皇帝。

生平
佢係宋朝皇室成員，之但係，因為宋高宗得一粒仔，但係元懿太子細個瓜老襯，自己又再無仔生，所以唯有喺其他親戚度搵咗宋孝宗做繼承人。1162年，宋高宗讓位畀宋孝宗。
宋孝宗係南宋比較有作為嘅皇帝。佢一登基就決定北伐收復中原。所以佢恢復咗岳飛嘅名份，追封為鄂國公。佢重命令張浚北伐中原，但最後輸咗。之後宋孝宗專心內政，經濟開始有起色，有人叫呢段時期做「乾淳之治」。
宋孝宗在位27年，喺1187年因為便宜老豆宋高宗過身，宋孝宗守喪三年，結果佢喺1189年讓位畀個仔宋光宗趙惇。1194年病逝，終年68歲，謚號紹統同道冠德昭功哲文神武明聖成孝皇帝，葬喺永阜陵。
趙構

宋高宗趙構（1107年—1187年），字德基，係南宋開國皇帝，亦係宋朝第十個皇帝。

生平
趙構係宋徽宗第九個仔，未做皇帝之前受封做「康王」。1126年金兵第一次包圍北宋首都汴京嗰陣，趙構畀佢阿哥宋欽宗派去金兵嗰度做人質講和，之後放番返去。1127年1月，金兵第二次包圍汴京之後攻陷汴京，捉咗宋徽宗同宋欽宗，呢件事就叫做「靖康之難」。
之後趙構喺河北起兵，叫自己做大元帥，聚集咗唔少仲效忠宋朝嘅軍隊。1127年6月，趙構喺應天（今日河南商丘）登基做南宋第一位皇帝，改年號做建炎。趙構幾經輾轉終於走到江南，定都臨安（今日浙江杭州）。
建炎三年，「苗劉兵變」發生。
1131年，改用年號「紹興」。
1137年，趙構阿爸宋徽宗嘅死訊傳到南宋。
1140年，金兵又南下入侵。
趙構做皇帝，早期起用過韓世忠、岳飛等等嘅主戰派。但係趙構係諗住守住半璧江山就算，就算喺岳飛大破金兵之後，都係接受割地同金國講和，仲處死咗岳飛，罷免咗韓世忠，起用秦檜做宰相。
1141年宋金達成「紹興和議」。趙構殺咗岳飛之後，金人放番趙構親生阿媽返去南宋。
1161年，金國海陵煬王完顏亮唔理兩國和議，親自帶大軍進攻南宋，但係喺長江受阻，最終喺完顏亮被耶律元宜殺死之後金兵撤退。
1162年趙構將皇位禪位畀太子趙眘，是為宋孝宗。宋孝宗上台後馬上為岳飛平反，但趙構並冇阻撓。
1187年，宋高宗去世，享年81歲，謚號受命中興全功至德聖神武文昭仁憲孝皇帝，葬喺永思陵。

后妃
憲節皇后邢秉懿，康王妃，封嘉國夫人。
憲聖慈烈皇后吳氏，為皇后。
潘賢妃。
張賢妃，孝宗養母。
劉賢妃。
劉婉儀。
張貴妃。
馮美人
韓才人
吳才人，吳皇后族人
李才人
王才人

仔
宋高宗淨係得一個親生仔趙旉，但夭折咗，追謚元懿太子。
便宜仔趙昚，即宋孝宗，養母張賢妃。
吳恙

吳恙（粵拼：ng4 joeng6；簡化字：吴恙；英文：Wu Yang；1988年6月2號—），喺湖南長沙出世，喺中國民族大學舞蹈學院畢業，係中國大陸女藝人。2006年，攞過《星姐舉辦》冠軍。2008年，攞過《超級炫舞》全國季軍。2015年，為湖南衛視《我是歌手》第三季胡彥斌嘅芒果經紀人。2016年，演過《奇妙的時光之旅》。2017年，演過《思美人》。
十大姐

《十大姐》（粵拼：sap6 daai6 ze2，英文：Ten Schoolgirls）係一齣1960年嘅港產黑白喜劇，莫康時導演，丁瑩、鄭碧影、陳好逑、李寶瑩、梅蘭、容玉意主演。

情節
李文英同李少英係同父異母嘅姊妹，兩個成日爭餐飽，由屋企鬥到返寄宿學校，同另外八個同學分成兩大陣營。文英阿媽為咗爭寵，聽外甥許熹教路扮有咗，結果被少英兩母女揭穿。文英含恨在心向少英落毒報復，又被少英知到，扮中毒發咗癲，文英好內疚想自殺，好彩少英及時制止，兩姊妹終於和解。
受薪大丈夫

《受薪大丈夫》（粵拼：sau6 san1 daai6 zoeng6 fu1，英文：Hire a Husband）係一齣1968年嘅港產黑白喜劇，吳丹導演，雪妮、胡楓主演。

情節
錢世吾想個女碧茜嫁俾董事長個仔，碧茜唔想同佢結婚於是搵夏明遠扮佢老公，冇俾明遠老婆李佩君知。世吾知道佢兩個假結婚，特登要佢哋補行婚禮。婚禮嗰日，佩君告明遠重婚，明遠惟有講出真相，咁啱碧茜個男朋友及時返嚟；最後世被炒，人財兩失。
孝順仔尋寶遇仙

《孝順仔尋寶遇仙》（粵拼：haau3 seon6 zai2 cam4 bou2 jyu6 sin1，英文：Filial Son's Treasure-hunt，又叫Magic Bow and Precious Mirror）係一齣1962年嘅港產黑白古裝片，陸邦導演，林家聲、林鳳主演。

情節
李良係個孝順仔，為咗葬佢阿爸就賣身俾吳財發做佢家僕，喺吳家佢同婢女彩蓮由憐生愛。財發唔高興，就將李良兩仔乸調去看守菜園，李良途中捉到隻白兔仔，肚餓想話食咗佢，但都係不忍心所以放咗兔仔。原來隻白兔仔係仙童變嘅，爲咗李良不食之恩，佢借件法寶幫李良達成願望，點知財發知道之後，勾結官府陷害李良。彩蓮搵仙童救李良，終於將財發班人懲戒一番。
黃毛怪人

《黃毛怪人》（粵拼：wong4 mou4 gwaii3 jan4，英文：The Blonde Hair Monster，又叫做Yellow Giant／Yellow Hair Monster）係一齣1962年嘅港產黑白動作偵探片，由小平《女飛賊黃鶯系列》嘅同名小說改編，王風導演，曹達華、于素秋主演。

情節
章仁禮不甘被阿哥陷害，成功逃獄，重同黃毛怪人一齊犯案。黃毛怪人其實係苗區巫師製造出來嘅怪物，刀槍不入。陶探長想利用仁禮阿哥嘅寶佛引仁禮出嚟，呃人話寶佛入面有鑽石，點知黃鶯、鄔雅同向遏三女俠亦都聞風而至。仁禮帶著黃毛怪人返來奪寶，結果寶佛唔見咗，仁禮阿哥重被人殺死，原來一切都係一隻女鬼所為。陶探長同共黃鶯三女俠終於查出女鬼嘅身份，重揭發咗佢嘅復仇大計。
雄寡婦

《雄寡婦》（粵拼：hung4 gwaa2 fu5，英文：A Male Widow?，又叫做Man Widow）係一齣1955年嘅港產黑白粵曲喜劇，由唐滌生同名粵劇改篇，馮志剛導演，鄧碧雲、羅劍郎、梁醒波、鳳凰女主演。鄧碧雲喺戲入面一人演兩個角色，其中一個重係反串，都算幾特別。另外，又可以睇到梁醒波同梁葆貞（藝名白梨香）兩父女同臺演出。

情節
余翰屏以為自己飲醉酒殺咗人，走去投河自盡。翰屏老婆王三鳳不信翰屏死咗，於是喬裝搵老公，當時嘅縣官苗九齡走咗路，佢老婆秦玉書錯認三鳳係九齡。翰屏原來自殺唔成，走嚟自首，於是三鳳將錯就錯，假扮九齡去查翰屏單殺人案，終於水落石出。而三鳳同九齡原來係失散多年嘅孿生姊弟，最後兩個相認。
千方百計搶財神

《千方百計搶財神》（粵拼：，英文：To Capture the God of Wealth）係一齣1962年嘅港產黑白音樂喜劇，張瑛自編自導自演，張帆聯合執導，夏萍、梁醒波主演。

情節
周申都因爲賭輸錢欠落一身債，生意周轉不靈，寄望代理一隻日本新藥可以翻身，打聽到日本專員嚟香港，於是帶埋秘書陳婉蘭去酒店。原來日本專員已經查清楚申都嘅實力，臨翻日本前託酒店侍仔張華轉交封信畀申都。牙刷蘇逼張華假扮日本專員嚟呃飲呃食，但係張華發現申都個秘書婉蘭係前女友，就離開咗。申都債主追到去酒店，張華交翻封信出嚟。好彩申都有外父出手幫佢還債，而張華就同婉蘭重修舊好。
妙賊

查員外係個重男輕女嘅大有錢佬，就算個仔阿全爛賭都唔會話佢，重將啲家業交俾新抱查郝氏打理，但係對個女小慧就好嚴。有一日，查家被一個自稱劫富濟貧嘅「妙賊」偷咗一批價值連城嘅古董。呢個「妙賊」叫武維揚，偷咗查家啲嘢之後佢又同老友文夢生邂逅小慧同佢表妹慕容素薇，夢生鐘意咗小慧，維揚亦都睇中素薇。素薇返鄉下探阿爸；夢生亦都要上京赴考，所以託維揚照顧小慧。小慧有咗夢生嘅骨肉，剛啱小慧阿哥發現老婆查郝氏同田用有路，被田用殺咗，查郝氏同田用班陰謀奪查氏家產，竟然誣蔑係小慧個情夫殺嘅，令到小慧入獄坐監。維揚劫獄救小慧，重認係兩夫婦掩人耳目。素薇、夢生返到來，誤會維揚同小慧背叛自己，高中嘅夢生重接任知府審理小慧阿哥單案，將維揚、小慧收監。夢生最後知道真相，求佢砍個原諒，重懲治真兇。維揚自知係個賊，唔想做官嘅夢生難做，於是留低封信離開，而素薇亦都嫁雞隨雞走埋。
通訊

有好多唔同嘅溝通形式，包埋用聲音、手語同書寫嚟做人類語言溝通，仲有動物之間嘅資訊交換，同埋嘗試同有智能嘅外星生命溝通。
溝通（粵拼：tung1 seon3；英文：communication），通常解釋為資訊嘅傳遞，但係個定義其實有啲爭議，有啲人會拗究竟係咪應該包括無意或者失敗咗嘅傳遞，仲有溝通係唔係只係傳遞意思，定係同時創造意思。溝通模型係一啲簡化咗嘅概述，去解釋溝通嘅主要部分同佢哋點互相影響。好多模型都話來源會用編碼系統去將資訊變成一個訊息，嗰個訊息會經過渠道送去俾接收者，接收者要將訊息解碼先至可以明白。研究溝通嘅主要學科就叫做傳播學。
一個常見嘅分類方法係睇下資訊係咪喺人同人之間，定係其他物種之間，或者無生命嘅物體（例如電腦）之間交換。對於人類溝通，最主要嘅區分係語言溝通同非語言溝通。語言溝通係用語言形式嘅訊息交換，包埋口語、書面語同手語。非語言溝通就唔使語言系統，例如用身體語言、觸摸同面部表情。另一個分類就係人際溝通，即係兩個人之間嘅溝通，或者內在溝通，即係自己同自己溝通。溝通能力係指識得點樣做好溝通，講嘅內容清晰，理解別人嘅意思都準確。
非人類嘅溝通有動物溝通同植物溝通。呢方面嘅研究人會再具體定義咩叫溝通行為，通常會包括有反應同埋參與者會得益。動物溝通常用嚟搞求偶展示、繁殖、親子關係、導航同自我保護。對於唔郁得嘅植物，化學物質溝通就更加重要。好似楓樹會釋放一啲叫做揮發性有機化合物嘅嘢入空氣，提醒其他植物有食草動物攻擊。大部分溝通都係同一物種之間，因為目的通常係為咗合作，而合作喺唔同物種之間冇咁普遍。跨物種溝通通常係共生關係嘅時候出現。例如，好多花會用對稱形狀同獨特顏色嚟指引昆蟲去邊度搵到蜜糖。人類會喺同寵物或者工作動物互動嘅時候進行跨物種溝通。
人類溝通有好長嘅溝通歷史，點樣交換資訊其實一路都係變緊。呢啲變化通常係由新嘅溝通技術推動出嚟。例如書寫系統嘅發明、大規模印刷技術嘅出現、收音機同電視嘅使用、仲有互聯網嘅發明。技術嘅進步仲帶嚟咗一啲新形式嘅溝通，好似電腦之間嘅數據傳送。

定義
Communication呢個字源自拉丁文動詞communicare，意思係'分享'或者'共同擁有'。 溝通通常被理解為資訊嘅傳遞： 一個訊息會通過聲音、書寫符號、身體動作、或者電力等媒介，由發送者傳遞畀接收者。 發送者同接收者通常係唔同嘅個體，但係有時都可以係同一個人同自己溝通。喺有啲情況，發送者同接收者唔係個人，而係一啲群體，例如機構、社會階層或者國家。 另一種意思下，"溝通"呢個字可以指傳遞緊嘅訊息，或者係指研究溝通現象嘅傳播學領域。
溝通嘅精確定義其實有爭議，好多學者認為冇一個單一嘅定義可以準確咁概括呢個詞。呢啲困難來自於呢個詞喺唔同情況應用嘅時候，經常有少少唔同嘅意思。 呢個定義嘅問題影響研究過程嘅好多層面，包埋觀察邊啲實證現象、點樣分類、點樣去制定假設同理論，以及點樣基於呢啲步驟去建立系統化理論。
有啲定義比較廣泛，會包括無意識同非人類嘅行為。 喺廣泛嘅定義之下，好多動物會同自己物種內嘅其他成員溝通，而花會通過顏色同形狀向蜜蜂展示花蜜嘅位置嚟溝通。 有啲定義就會限制溝通只發生喺人類之間嘅有意識互動。 一啲方法專注喺符號同標誌嘅使用，而有啲會強調理解、互動、權力或者思想傳遞嘅角色。唔同嘅定義可能會將溝通者嘅意圖視為核心成分。喺呢個觀點之下，如果溝通係無意識發生嘅，咁即使有資訊傳遞，都唔算係溝通。 哲學家Paul Grice嘅觀點就係溝通係一種行為，其目的係讓接收者明白發送者嘅意圖。 有一個問題就係，係咪只有成功傳遞資訊先算係溝通？ 例如，訊息喺傳遞過程中可能會被干擾，導致實際接收到嘅訊息同原來嘅唔一樣。 一個相關嘅問題係，故意欺騙係咪都算係溝通。
文學評論家I.A. Richards有一個廣泛嘅定義，佢認為溝通發生喺一個心靈對環境作出反應，將佢嘅經驗傳遞畀另一個心靈嘅時候。 另一個解釋來自溝通理論家Claude Shannon同Warren Weaver，佢哋認為溝通係一個由來源、訊息、編碼器、渠道、解碼器同接收者幾個部分嘅互動組成嘅資訊傳遞過程。 傳遞觀點俾交易觀點同構成觀點所反對，佢哋認為溝通唔單止係資訊傳遞，仲係創造意思嘅過程。交易同構成觀點認為溝通會塑造參與者嘅經驗，通過概念化世界，去理解佢哋嘅環境同自我。 研究動物同植物溝通嘅學者較少關注意思嘅創造，佢哋通常會定義溝通行為具有其他特徵，例如喺生存同繁殖方面有幫助，或者會引發可觀察到嘅反應。

傳播模式
内文：溝通模式
傳播模式係一啲用嚟表達傳播過程嘅概念表示法。 呢啲模式嘅目標係提供一個簡單嘅概覽，讓研究者可以更容易咁去建立假設、應用同傳播相關嘅概念喺現實案例，亦可以測試預測。 由於佢哋嘅簡化表現，有時可能缺乏某啲傳播過程入面所有關鍵元素嘅複雜性。呢啲模式通常會以圖表嘅形式去展示，標示出基本組成部分同佢哋嘅互動。
傳播模式經常會根據佢嘅應用目的同埋對傳播過程嘅概念化方式去分類。有啲模式係針對所有形式嘅傳播，而有啲就係針對某啲特定形式，好似大眾傳播模式。
其中一個有影響力嘅分類方式係區分線性傳輸模式、互動模式同交易模式。 線性傳輸模式集中喺點樣由發訊者將訊息傳遞畀接收者。佢係“線性”因為訊息淨係單向傳遞。 互動模式反對呢個觀點，因為佢加入咗回饋循環。回饋係必須嘅，尤其喺啲好似對話咁樣嘅場合，聽者可以通過回應發言者嘅意見或者請求澄清嚟作出反應。互動模式將過程表示為雙向溝通，喺呢種模式中，傳播者會輪流發送同接收訊息。 交易模式進一步完善呢幅圖，佢描繪出同時傳送同回應嘅過程。呢個修正係用嚟解釋點解喺面對面嘅對話入面，聽者可以喺另一個人講嘢嘅時候用非語言嘅回饋，好似身體姿勢同面部表情。交易模式認為意思係喺傳播過程中產生嘅，而唔係獨立存在嘅。
拉斯韋爾傳播模型，基於五個問題，對應五個基本組成部分
喺二十世紀中期發展出嚟嘅所有早期傳播模式都係線性傳輸模式。好似拉斯韋爾模型，佢基於五個基本問題：「邊個？」「講乜嘢？」「用咩渠道？」「對邊個講？」「有咩效果？」 呢啲問題嘅目標係識別傳播過程入面嘅基本組成部分：發訊者、訊息、渠道、接收者同效果。 拉斯韋爾模型最初淨係作為大眾傳播模型嚟設計，但後來亦應用喺其他領域。一啲傳播理論家，例如Richard Braddock，擴展咗呢個模型，加入咗額外嘅問題，例如「喺乜嘢情況之下？」同「為咩目的？」。
一帆風順

《一帆風順》係香港喺1965年出品嘅一部粵語喜劇，由龍圖執導，胡楓、賀蘭主演。

情節
故事講珠寶大亨羅守廉家財萬貫，但係為人孤寒，佢兩個仔烏龍無能，三仔叔堯為人能幹精明，娶個老婆鄭婉君又溫婉賢淑。大嫂二嫂於是獻計鬥法，同老公扮鬼扮馬想分身家。
情賊

情賊姜維森最叻係先騙色後偷首飾，不過佢手法高明，探長文包探一直都奈佢唔何。維森偷咗梁太太嘅鑽石頸鏈，由曼谷嚟香港，包探追到來嚟，重話只要維森交翻條頸鏈出嚟，就可以唔引渡佢返曼谷，但係維森唔認偷咗嘢。維森邂逅少女梅娜，想打佢啲首飾主意，結果又成功得手，點知沉咗船對娜動咗真情。就喺維森決定重新做人嘅時候，驚聞梅娜有癌症，重只剩一個多月命。維森同梅娜坦白自己情賊嘅身分，得到原諒，佢將條鑽石頸鏈交翻畀包探之後，就陪梅娜去東京醫病。
又一村學校

又一村學校（英文：Yau Yat Chuen School）係香港一間非牟利幼稚園，響又一村壽菊路2號，響1956年創立，校訓係「致治力行」。創校初期至七、八十年代，曾經有小學部，當時幼稚園喺地下，小學就喺二、三樓上堂。
佢分上下午班，用小組教學形式去教班學生。爾間學校嘅面積有65,000平方米，課室有三十二個，入面有攀石場、足球場、兒童遊樂場、舞蹈室同埋種植場。
響2017年6月29號，中共中央總書記習近平老婆彭麗媛響當時嘅行政長宮梁振英老婆梁唐清儀陪同底下，參觀又一村學校。
高增站

高增站（粵拼：gou1 zang1 zaam6；英文：Gaozeng Station），規劃時期嗌過矮崗站（ngai5 gong1 zaam6；Aigang Station），係廣州地鐵3號綫同9號綫嘅轉車站，2017年12月28號開放，位置喺白雲區人和鎮高增村沙崗地社西南角近機場高速位。
呢個站曾經喺2009年9月26號起咗月台架構之後一直到2017年12月27號為止，一直係3號綫一未成綫嘅車站，期間啲列車凈喺呢個站入面減速通過兼唔停站。
另外，佢既係9號綫東邊嘅尾站兼唯一唔喺花都入面嘅站，又係3號綫其一唔用書法站名嘅車站。

外觀
車站個樣從出面睇，似帶蓋嘅盒噉。兩邊牆面都係打橫嚟兼黑白相間（黑幼白粗）相平行嘅綫色調。近天花板頂四圍牆邊有堆玻璃組響度。喺車站嘅A出入口頭頂嘅左邊都有整到中英文站名出嚟。

樓層
呢個站一共有2層樓嘅地下區域，其中地面係站廳，有票務設施同客務中心；地下1樓係緩衝平臺；地下2樓係3號綫同9號綫嘅月台。雖然車站冇休息室，但廁所同母嬰室喺站廳免費區近B出入口位。

月台
呢個站一共有兩個島式月台，都喺嗮高增村沙崗地社（近機場高速東邊隔籬）。其中9號綫喺西邊，3號綫喺東邊。
另外，喺呢個站嘅3號綫北邊有條存車綫響度。若果3號綫喺機場入面啲站點出咗冬瓜豆腐嘅話，去機場北站嘅列車就喺呢個站做總站，跟住入去存車綫返轉頭。屆時去機場嗰邊搭飛機啲乘客要轉搭其它交通工具先至到。喺9號綫南邊都有條交叉渡綫響度，專門畀啲9號綫列車到呢個站攆嗮客走之後，跟住入交叉渡綫返轉頭。
喺3號綫範圍，軌道區間預留咗3條同9號綫相通嘅波口位響度，專門畀列車調度用。

出入口
高增站冚唪唥嘅出入口A出入口A出入口 B出入口B出入口 C出入口C出入口 D出入口D出入口
呢個站一共有4個出入口，分別係A、B同埋C，D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

3號綫
呢個站最先喺1997年份廣州地鐵規劃入面出現，嗰時嘅2號綫北段主綫去到新國際機場站（而家嘅機場南站），半佬出現嗌矮崗站嘅車站。不過喺2000年份規劃時摱到機場快綫一部分，一年後劃入到3號綫一部分。雖然車站位冇變到，但站名變成高增站，不過嗰時要等舊白雲機場搬走先至起得。

9號綫
2003年嗰份規劃方案入面出現咗嗌「新華綫」，但嗰時從花都汽車城開始，一直去到街口站為止，半佬亦經過呢個站。但係2005年修改咗份方案，話呢條綫演變成9號綫一部分，路線亦改成從飛鵝嶺站開始一直到呢個站為止，以東嘅路段取消咗。隨後份規劃等到2010年俾國家發改委通過為止。

3號綫
3號綫嘅吊牌所掛嘅站名模擬圖
2007年5月14號，3號綫北延段正式開始逳手起。原先話喺出咗嘉禾望崗站以北地方冚唪唥係高架站，但因為要拆好多間屋同改嗮啲高壓線路，地鐵公司亦唔想喺高架線路附近搞出災難性影響（例如大面積停電），加上有人喺開始逳手起之前被猛咁整蠱工地而冚唪唥改嗮地下站，結果原本起好嘅時間拖咗9個月咁耐。雖然2010年7月份先至起好月台部份兼裝埋月台幕門同必要設備，但地鐵方考慮到車站上邊係田同埋轉車客流為主，所以亦繼續等到起9號綫時順手一齊起埋站廳。嗰時列車到呢個站附近時減速通過，睇到嘅月台部份係黑墨墨直到2017年9月30號為止。

9號綫
2009年9月26號，9號綫正式喺呢個站同清㘵站一齊逳手起，嗰時揀咗喺3號綫月台西邊隔籬起返同一嘥士月台。期間亦將3號綫喺呢個站北邊到機場南站嗰橛南行存車綫改造過，但係月台因為考慮到3號綫部份就快起好嗮而冇直接起成跨月台轉車站。隨後工程一直到2012年8月底先至起好。

月台、站廳個樣卒之出現
2017年10月1號，由於9號綫已經搞到最後一步——營運前調試，所以月台先至開始着燈。期間已經望到月台個樣，但由於嗰時車站所在位嘅地面重係屬工地範圍，加上逃生通道唔對外開放，所以車站入面個月台樣重用緊2000年代建築最㷫用嘅焗漆結構、幕門上邊個站名重用緊2005年12月26號開通無耐嘅橙底黑藍字版。
2017年11月底，車站外觀已經正式出現。同年12月底，原先3號綫月台嘅吊板啲嘢都換成2016年版（白底帶路線色，入面有月台冧、幕門冧嗰啲）。

開通
原先呢個凈限緊急時用嘅呢個秘境車站，卒之喺2017年12月28號正式開通而成為3號綫同9號綫嘅轉車站。

利用狀況
呢個站喺2010年7月起好咗3號綫月台部份之後，由於地面係農田地方，所以一直冇起到站廳，凈整咗隻簡陋嘅逃生出口，嗰時喺站外既冇任何同高增站嘅明顯出入口痕跡，又冇明確嘅導向樁指明附近係「高增站」嘅地鐵標識。期間凈得着黃衫黑褲啲值班人士睇實個月台，為防以城市冒險做目的嘅組織或個人出入呢個站搞搞震冇幫襯。嗰時除咗地鐵員工之外，其他人基本上冇辦法入到呢個站。期間3號綫月台部份都係黑墨墨，連9號綫月台部分都唔例外。
喺9號綫月台未起之前，嗰時咪話外地人，連當地啲村民都唔知高增站喺邊度，令車站一度變成秘境車站。直到2017年3月先至見到高增站個出入口隻樣。而3號綫月台部分直到2017年10月1號嘅9號綫營運前調試期間先至開始着燈。
2017年12月28號，由於地鐵站正式對外開放，期間原先喺人和站落車轉搭巴士啲乘客亦一窩蜂噉轉到呢個站入面再轉9號綫去到花都各地。令呢個站嘅客流大增兼分流咗一大堆原先喺人和站出入站啲乘客。後嚟地鐵方考慮到呢度係偏僻車站而將條843路巴士引入到呢個站東邊隔籬嚟畀多啲街坊知道呢個站嘅詳細位置。
白堡阿爾巴

白堡阿爾巴（英文：Alba Fehérvár）係匈牙利塞克什白堡嘅職業籃球球會，依家打緊匈牙利甲一級籃球聯賽。
五山站

五山站係廣州地鐵一鐵路站，喺2006年12月30號開通，車站位於天河區岳洲路同粵漢路交界，呢個站以紫色作為主色。
華師站

華師站（粵拼：waa4 si1 zaam6；英文：South China Normal University Station），規劃嗌過天河北路站（tin1 ho4 bak1 lou6 zaam6；Tianhe Beilu Station），係廣州地鐵3號綫嘅車站，2006年12月30號開通，位置喺天河區天科路同五山路嘅T字路口交界，隔籬冇幾遠就係華師附中西門同華南師範大學。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係3號綫嘅月台。同大多數嘅3號綫車站一樣，既冇廁所又冇休息室響度。

站廳
華師站嘅收費區喺站廳嘅中間偏東嘅位，而西邊係人行通道，而車站嘅商舖方面，都喺嗮車站嘅南北兩邊嘅免費區入面，而自助服務喺嗮車站嘅南北兩邊同西邊嘅免費通道入面。而收費區有好多部扶手電梯同樓梯、專用𨋢往返月台都得。
站廳（喺2014年10月15號影）

月台
呢個站有一個島式月台，喺天河區天科路同五山路嘅T字路口交界東邊冇幾遠（師大後門巴士站嗰度）嘅地底。
月台（行番禺廣場嗰邊，喺2014年10月15號影。）

商舖同自助服務
而家嘅華師站入面有便利檔、洗衫檔、書店、麵包糕餅舖同涼茶舖等呢啲鋪頭畀乘客買嘢、食嘢同洗衫、睇書都得。
另外，華師站入面重有自助服務設施畀乘客用，包括咗自動櫃員機、自動販賣機、自動影相機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。
商舖
7-Eleven
鄧老涼茶
日閱堂
天天洗衣
美心西餅
東海堂

出入口
華師站冚唪唥嘅出入口B出入口B出入口 D出入口D出入口 E出入口E出入口
呢個站夾埋有4個出入口，分別係B、C、D，E。

注意：喺晚黑最後一班車開走之前嗰５分鐘之內係唔畀入閘坐車（包括埋買車飛）。

規劃
睇埋：華南師範大學同華南師範大學附屬中學
喺2000年嘅近期線網規劃實施調整方案入面，由於嗰時話要開發石牌村嘅地區先至喺而家呢個站整咗個3號綫支線嘅車站。喺嗰時，規劃方案話佢做天河北站，後嚟徵求過市民意見同考察過附近啲地名先至正式改名做華師站。至於點解改成呢個名，係因為離車站冇幾遠就係華南師範大學同華師附中。

施工
喺2002年4月27號，呢個站正式開始逳手起，附近嘅五山路話要畀3號綫順利完成施工，先至將條路封咗，一直到2004年4月26號為止。而車站喺2004年4月初起好嗮。

開通
雖然話3號綫嘅首通段喺2005年12月26號開通咗，但係呢個站重未開放。不過喺2006年12月30號嘅3號綫全線通車之後，呢個站正式開放。

規劃
喺2003年嘅地鐵線網規劃入面話嗰時嘅14號綫（唔係而家嘅14號綫），行天河北路，甚至重會停呢個站嚟做同3號綫嘅轉車車站。不過喺2008年嘅規劃方案入面話變咗後嚟新出嘅8號綫環綫（唔好同而家嘅8號綫搞亂），但佢重係經呢個站。喺2010年，呢條所謂嘅「環綫」最後變成而家嘅11號綫，不過轉車嘅車站方面，重係一直冇變過。

施工
2018年8月22號深夜，車站正式開始施工。期間地鐵方率先將成條天科路封咗，亦改埋天河北到五山路口同天科路到五山路等部份路口啲交通，重撤銷埋五山路口巴士站。

唔再係3號綫嘅車站？
聽話2020——2040年嘅地鐵線網規劃嘅公眾諮詢方案入面講，其中一道就話呢條綫以後唔係3號綫嘅支線喇。因為份嘢話天河客運站到體育西路嗰橛將會拆出去，畀10號綫嚟營運。

出入口
呢個站喺開通初期，整咗B、C、D，E呢四個出入口嚟方便乘客出入站。但A出入口一直都未搞，係因為要向信源大廈借地搞施工，但信源大廈方話會破壞佢哋嘅地下機房位同埋屎渠而冇搞到。直到2010年12月天河北路近天科路口發生車禍及2011年因為1號綫爆出破壞一站一色嘅醜聞之後，亦順便提出咗點解呢個站嘅A出入口一直都未喐手嘅問題。之後天河區人大代表同政協委員猛咁同佢傾咗好多輪，傾到2012年7月先至搞掂施工嘅技術難題，亦將會配合地鐵公司嘅出入口施工。
2014年8月，地鐵方亦開始向A出入口搞招標工作，直到2016年1月20號重喺度搞緊檢測招標。

利用狀況
由於呢個站冇幾遠就係華南師範大學同佢嘅附屬中學，同埋間暨南大學同佢嘅附屬中學響度；週邊重有好多住宅同寫字樓響度。尤其係華南師範大學同佢嘅附中大部份啲學生仔，甚至有一小部分暨南大學同佢嘅附屬中學啲學生仔都會嚟呢個站轉地鐵去到市區入面；加上附近有好多住喺呢度附近啲住宅嘅人或喺寫字樓做嘢啲市民成日都嚟呢個站上落，所以呢個站嘅客流方面都好多下。尤其係上落班高峰，呢個站重逼到爆咁滯。
為咗緩解落班高峰時期，崗頂到體育西路站冇幾遠嘅超多客流，車站入面嘅工作人員甚至重喺呢個站搞客流控制措施都有。
龍歸站

龍歸站（粵拼：lung4 gwai1 zaam6；英文：Longgui Station）係廣州地鐵3號綫嘅車站，2010年10月30號開放，位置喺白雲區龍歸地區，106國道嘅K2466+135標記位。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係3號綫月台。同大多數嘅3號綫車站一樣，冇休息室同廁所響度。

站廳
龍歸站係設計成冇柱嘅站廳而搞到個站廳好闊。而收費區喺站廳嘅東邊，周圍俾人行通道圍住嗮，而收費區嘅站廳同月台之間都有扶手電梯同樓梯接埋一齊。為咗方便啲去機場嘅乘客，站廳入面重設咗航班查詢出嚟。
站廳（喺2014年11月6號影）

月台
呢個站有1個島式月台，喺106國道（廣州白雲龍歸地區）嘅地底。
月台（行機場南嗰邊，喺2014年11月6號影。）

商舖同自助服務
龍歸站入面凈係得好少鋪頭畀乘客買嘢，凈係得2間便利檔響度。另外，入面亦得好少自助服務設施畀乘客用，包括咗自動櫃員機；重有充羊城通，交水電費同交通嘅罰錢、查地鐵嘅路線、頭尾班車同地鐵嘅安全指引嘅服務。
商舖
鴻福堂
7-ELEVEN

出入口
龍歸站冚唪唥嘅出入口A出入口A出入口 B1出入口B1出入口 B2出入口B2出入口
呢個站有三個出入口，分別係A、B1同埋B2。自從2017年11月16號實施咗「人過安全門，物過X光機，液體過檢測儀」嘅嚴格安檢制度之後，除咗B1同B2出入口之間當成過街通道係毋須接受安檢之外，往返其它出入口之間都要接受安檢先至畀用。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺1997年嘅《廣州市城市快速軌道交通線網規劃研究（最終報告）》入面話咗喺106國道嘅龍歸墟地區嗰邊整個站出嚟，嗰時係2號綫嘅一個站。後嚟喺2000年嘅近期線網規劃調整方案話咗，將2號綫縮短到嘉禾而另外規劃咗一條新嘅機場快綫經過呢度。而2003年嘅規劃方案入面，機場快綫改成係3號綫嘅一部份。

施工
喺2007年5月14號，地鐵3號綫北延段正式開始逳手起。原先話喺出咗嘉禾望崗站之後嘅北邊嗰橛，冚唪唥係高架站，但因為話要拆好多間房屋同改嗮啲高壓線路，地鐵公司就唔想喺高架線路附近搞出個災難性嘅影響，加上有人喺開始逳手起之前俾人猛咁整蠱個工地，結果佢哋將規劃話嘅高架地鐵冚嘭唥都改嗮喺地下。廣州市政府就決定加10億蚊嘅投資入去改成地下嘅地鐵，結果搞到落成時間拖咗9個月咁耐，一直到2010年7月份先至起好。

通車
2010年10月30號，3號綫北延段開通咗之後，呢個站正式開放。

受到「有炸彈」嘅言論威脅
2019年5月28號，有位曹氏嘅男醉貓因爲無聊到貼底，喺呢個站嘅乘客意見卡居然寫咗話「要喺今年6月1號炸咗龍歸地鐵站」。事發之後，廣州當地啲差人同軍佬都好緊張兼第一時間關注呢單嘢，重喺各個車站安排加強安保措施。後嚟曹氏男醉貓喺事發第二日被當場叉住，重俾法院起訴佢因為亂製造恐怖信息而擾亂社會秩序，喺同年11月6號被判處7個月嘅監禁。

利用狀況
龍歸站喺白雲區106國道嘅龍歸鎮嘅集墟入面，係白雲區龍歸鎮嘅一個集墟細鎮，附近都係啲城中村、鄉下嘅地區同埋金龍花園、銀龍花園。每日都有好多客流去廣州嘅市區、機場、火車站呢啲地方。喺客流高峰期嗰陣都成日搞客流控制。而附近嘅巴士站重可以畀乘客去到廣州東北邊嘅地區都有。
另外，喺每個出入口附近成日都見到有拉客嘅五類車響度，不過呢啲車係冇王管，搞到出入站都好麻煩。
白雲大道北站

白雲大道北站嘅收費區喺站廳嘅整西南邊，而東北邊係人行通道，車站入面冇商舖響度，但係有自助服務，喺嗮車站嘅西北邊同東南邊嘅人行通道。而收費區有扶手電梯同樓梯、專用𨋢往返月台都得。為咗方便啲去機場嘅乘客，站廳入面重設咗航班查詢出嚟。

月台
呢個站有1個島式月台，喺尖澎路同白雲大道北嘅交界地底。

出入口
白雲大道北站冚唪唥嘅出入口A1出入口A1出入口 A2出入口A2出入口 B出入口B出入口 C1出入口C1出入口 C2出入口C2出入口
呢個站一共有5個出入口，分別係A1、A2、B、C1同C2。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺2000年嘅《廣州市城市快速軌道交通線網規劃研究（近期線網規劃調整方案）》入面話咗喺廣從公路近永泰新村嘅白雲堡附近整個站。嗰時係新規劃嘅機場快綫經過。但機場快綫喺2003年改成3號綫一部份，而站名一直嗌住永泰站。

施工
2007年底，3號綫北延段正式開始逳手起。
2009年2月16號，同永嘉區間正式開挖。
2010年10月下旬，車站正式按所在地段改名做白雲大道北站。

通車
2010年10月30號，因3號綫北延段開通，車站亦正式開放。

2013年10月2號，鉆管鑿穿隧道
2013年10月2號09:08（UTC+8），喺呢個站附近行體育西嗰邊嘅隧道嗰頭，有非法施工工地因搞非法鑽探，鑿穿隧道兼鉆管跌咗落去，列車差啲同鉆管撞埋一齊。事發後，令3號綫呢個站到永泰之間出現停運48分鐘先至恢復返正常營運。

2015年3月19號，區間信號故障
2015年3月19號07:40（UTC+8），永泰到白云大道北之間嘅信號因突發系統信號故障，出現大批乘客喺車站入面滯留持續咗將近40分鐘，直到嗰日08:20先至恢復返正常。

利用狀況
由於呢個站冇幾遠就係元下田村同永泰新村嘅村莊同住宅，所以呢個站一般都係元下田村同永泰新村嘅村莊同住宅居民，喺上落班高峰期，有好多乘客都喺呢度出入站。
重有呢個站距離2號綫嘅黃邊站比較近（呢個站嘅C1出入口到黃邊站嘅B出入口有1.3公里到），所以去呢個站啲人都係去天河區嘅珠江新城等廣州市中軸線嗰度。
同和站

同和站（「和」讀陰上聲，粵拼：tung4 wo2 zaam6；英文：Tonghe Station）係廣州地鐵3號綫嘅車站。2010年10月30號開通，位置喺廣州大道北近同和白山新路口（同泰路口南邊200m位）。

結構
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係3號綫嘅月台。同大多數3號綫車站一樣，既冇休息室，又冇廁所響度。

站廳
同和站嘅站廳收費區喺車站東邊，西邊係免費區通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺廣州大道北嘅地底。
另外，喺車站北邊有組存車線嚟停備用列車。喺工作日早高峰時段開短綫時專門停向南行啲車，專門等晚高峰時段開出。若果喺同和站以北路段出現冬瓜豆腐，列車亦會攞呢度做臨時總站，屆時去白雲機場、106國道周邊同埋嘉禾、望崗一帶啲乘客需要出站轉搭其他交通工具直達。

商舖同自助服務
萬勝圍站嘅北站廳免費區入面有麵包檔、糕餅檔同洗衫檔、時裝舖，另外重有自動櫃員機、自助影相機同埋自動販賣機，重有可以充羊城通，交水電費同交通嘅罰錢、查地鐵嘅路線、頭尾班車同地鐵嘅安全指引，重可以畀乘客登記變成廣州地鐵薈嘅會員嚟查獎分、換獎品嘅服務。
商舖
7-Eleven
日閱堂
天天洗衣
棉元素

出入口
同和站冚唪唥嘅出入口C出入口C出入口 D出入口D出入口
呢個站一共有2個出入口，分別係C同D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

車站歷史
2008年10月11號，同和站重喺度起緊。

規劃
呢個站最先喺2003年份地鐵規劃出現。嗰時機場快綫同3號綫合併而整咗呢個站，位置同而家差唔多。嗰時要等白雲機場搬走咗先至可以起。

施工
由於舊嘅白雲機場喺2004年就搬走咗，3號綫嘅北延段經過政府批准，終於喺2007年底正式開始逳手起。2009年9月28號貫通咗從梅花園站到呢個站嘅右線盾構隧道。工程直到2010年10月初先至搞掂。

開通
2010年10月30號，由於3號綫北延段開通，呢個站亦正式開始營運。

利用狀況
呢個站周邊都係啲城中村同住宅小區，加上呢個站以北亦有以南湖周邊為主嘅遊樂區。所以唔理係平時上落班定節假日、雙休日期間，車站客流都好多。尤其喺上落班高峰期，喺車站嘅站廳、月台同埋出入口幾乎係人山人海、出入站要打嗮蛇餅咁滯。所以每日上落班高峰好多時都有客流控制措施。
京溪南方醫院站

京溪南方醫院站（粵拼：ging1 kai1 naam4 fong1 ji1 jyun2 zaam6；英文：Jingxi Nanfang Hospital Station）係廣州地鐵3號綫嘅車站，2010年10月30號開始營運，位置喺白雲區廣州大道北嘅南方醫院同一五七醫院門口附近。
佢同2號綫嘅白雲文化廣場站一樣，都係家下廣州地鐵系統入面，站名最長嘅一個站。

打掂
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係3號綫嘅月台。
地面
街道地區
出入口

站廳
京溪南方醫院站嘅收費區喺站廳嘅中間偏東嘅位，而西邊係人行通道，而車站嘅商舖方面，都喺嗮車站嘅南北兩邊嘅免費區入面，而自助服務喺嗮車站嘅南北兩邊同西邊嘅免費通道入面。而收費區有好多部扶手電梯同樓梯、專用𨋢往返月台都得。為咗方便啲去機場嘅乘客，站廳入面重設咗航班查詢出嚟。
站廳全景（喺2014年10月14號影）

月台
呢個站有一個島式月台，喺廣州大道北嘅南方醫院附近嘅地底。
月台全景（行機場南嗰邊，喺2014年10月14號影。）

商舖同自助服務
而家嘅京溪南方醫院站入面凈係得一間鋪頭畀乘客買嘢。
另外，京溪南方醫院站入面重有自助服務設施畀乘客用，包括咗自動櫃員機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引嘅服務。
商舖
7-Eleven

出入口
京溪南方醫院站冚唪唥嘅出入口C出入口C出入口 D出入口D出入口
呢個站一共有2個出入口，分別係C、D。

注意：喺晚黑最後一班車開走之前嗰５分鐘之內係唔畀入閘坐車（包括埋買車飛）。但係去龍歸、人和、機場南呢三個站嘅喺23ː04分唔畀入閘。

規劃
呢個站最早出現喺1997年嘅《廣州市城市快速軌道交通線網規劃研究（最終報告）》入面，嗰陣就出現咗機場快綫。之後喺2003年嘅規劃方案入面，佢將條機場快線同而家嘅3號綫合併，重改咗行白雲山嘅東邊，而且重喺南方醫院門口整咗個站。

施工
到咗2007年底，3號綫嘅北延段工程開始逳手。而工程一直到2009年12月先至起好。

開通
喺2010年10月30號嘅3號綫北延段開通嗰陣，車站開始投入營運。

站名
呢個站個名來自附近嘅京溪村同埋南方醫院夾埋。地鐵公司為照顧呢兩個地方嘅利益，而用咗個咁長嘅名，夾埋有7個中文字咁多（若果唔計個「站」字就係6個字）。

利用狀況
由於呢個站附近都係一片樓盤同城中村嘅地區，加上附近有間南方醫院響度同京溪村響度，所以住喺京溪村同去南方醫院睇病或上班啲人都成日喺呢個站落車嘅，而客流方面都好多下。
梅花園站

梅花園站（粵拼：mui4 faa1 jyun4 zaam6；英文：Meihuayuan Station）係廣州地鐵3號綫嘅車站，2010年10月30號開放，位置喺白雲區廣州大道北嘅梅花園地區（梅園新村巴士站隔籬）。

打掂
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係3號綫嘅月台。
地面
街道地區
出入口

站廳
梅花園站嘅收費區喺站廳嘅中間偏東嘅位，而西邊係人行通道，而車站嘅商舖方面，都喺嗮車站嘅南北兩邊嘅免費區入面，而自助服務喺嗮車站嘅南北兩邊同西邊嘅免費通道入面。而收費區有好多部扶手電梯同樓梯、專用𨋢往返月台都得。為咗方便啲去機場嘅乘客，站廳入面重設咗航班查詢出嚟。
站廳（喺2014年10月14號影）

月台
呢個站有一個島式月台，喺廣州大道北嘅梅園新村巴士站附近嘅地底。
月台（去體育西路嗰邊，喺2014年10月14號影。）

商舖同自助服務
而家嘅梅花園站入面有鋪頭畀乘客買嘢、食嘢同洗衫都得。
另外，梅花園站入面重有自助服務設施畀乘客用，包括咗自動櫃員機、自動販賣機同羊城通充值機等；重有可以充羊城通、交水電費同交通嘅罰錢嘅服務。下面有寫清楚呢個站係有乜鋪頭同自助服務響度：
商舖
7-Eleven
利口福
天天洗衣

出入口
梅花園站冚唪唥嘅出入口B出入口B出入口 D出入口D出入口
呢個站一共有2個出入口，分別係B同D。

利用狀況
由於呢個站附近冇幾遠都係啲城中村同部分細嘅樓盤響度。喺嗰邊住嘅居民成日都嚟呢個站坐車，所以客流方面都幾多下。另外喺高峰期嗰陣，車站甚至加派人手嚟維持車站嘅服務秩序。而平時時段都有啲人上落，不過唔會好似人和站、京溪南方醫院站、林和西站或嘉禾望崗站咁多人流。
另外，喺每個出入口附近成日都見到有拉客嘅五類車響度，不過呢啲車係冇王管，搞到出入站都好麻煩。
崗頂站

崗頂站（粵拼：gong1 deng2 zaam6；英文：Gangding Station）係廣州地鐵3號綫嘅車站，2006年12月30號開始營運，位置喺天河區天河路嘅龍口西、東路口之間。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係3號綫嘅月台。同大多數嘅3號綫車站一樣，既冇廁所又冇休息室響度。

站廳
崗頂站嘅收費區喺站廳嘅中間偏南嘅位，而北邊係人行通道，車站嘅商舖都喺嗮東西兩邊嘅免費區入面，而自助服務喺嗮車站東西兩邊嘅免費通道入面。而收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺天河區天河路嘅BRT崗頂站地底。

出入口
崗頂站冚唪唥嘅出入口A出入口A出入口 C出入口C出入口 D出入口D出入口
呢個站一共有三個出入口，分別係A、C，D。其中A出入口嘅通道比較窄，加上周邊有好多寫字樓響度，所以上落班高峰期有好多人出入站，令出入口打嗮蛇餅。
另外，若果往返与BRT月台嘅話，必須要通過呢個站嘅A、D出入口之後，重要行天橋先至到。

注意：喺晚黑最後一班車開走之前嗰５分鐘之內係唔畀入閘坐車（包括埋買車飛）。

規劃
喺2000年嘅近期線網規劃實施調整方案入面，由於嗰時話要開發石牌村嘅地區先至喺而家呢個站整咗個3號綫支線嘅車站。由於個站喺舊時崗頂村入面，所以「崗頂站」個名係噉嚟。

施工
2002年2月初，呢個站正式開始逳手起，期間天河路近中山大道西部分話要畀3號綫施工而封咗一半路面，令天河區近體育中心同中山大道西部分一度出現大塞車直到2004年春先至搞掂。

開通
雖然話3號綫嘅首通段喺2005年12月26號開通咗，但係呢個站重未開放。不過喺2006年12月30號嘅3號綫全線通車之後，呢個站正式開放。

利用狀況
崗頂站附近都係啲大型寫字樓、電腦等高科技產品嘅專賣場地方。所以好多時都係啲電腦城做嘢啲員工同市區過嚟崗頂地區買數碼產品啲人、附近啲寫字樓返放工啲打工仔上落車為主。尤其喺晚高峰屬電腦城閂檔時間，有好多員工同辦公寫字樓落班啲人成日揀呢個站上落，所以車站出入口好多時打嗮蛇餅。
燕塘站

燕塘站（「塘」字變調，粵拼：jin3 tong2 zaam6；英文：Yantang Station）係廣州地鐵3號綫同6號綫嘅轉車站，位置喺天河區燕嶺路同埋燕興路嘅三角交叉地帶。但兩個月台嘅開放時間都唔同，其中3號綫喺2010年10月30號開放，而6號綫喺2013年12月28號開放。

樓層
呢個站一共有3層樓嘅地下區域，其中地下1樓係站廳，有票務設施同客務中心；地下2樓係緩衝樓同6號綫嘅月台；地下3樓係轉車樓，最後地下4樓係3號綫嘅月台。雖然3號綫冇廁所，但6號綫有廁所，喺月台嘅東邊。休息室同其它車站一樣冇。

站廳
呢個站同車陂南站嘅站廳一樣，兩個站台之間係「T」字形噉。佢為咗唔影響燕嶺路嘅交通、以及受車站嘅埋深程度影響，所以站廳位於燕興路同燕嶺路交界位。而站廳亦為咗方便啲行人出入站，個收費區就整咗喺站廳中間嘅東邊小小嘅位，周圍都係啲非收費區（包埋人行通道同商舖）。而收費區入面整咗專用䢂同埋扶手電梯、樓梯嚟去啲月台。為咗方便啲去機場嘅乘客，站廳入面重設咗航班查詢出嚟。

月台
呢個站有2個月台，其中3號綫一個、6號綫一個。3號綫嘅喺燕興路地底。而6號綫嘅喺燕嶺路北邊，垂直於3號綫。其中6號綫喺上邊，3號綫喺下邊。

商舖同自助服務
由於受到車站嘅站廳影響，呢個站凈係得7-ELEVEN呢一間便利店響度。而站入面重整咗台好易機嚟畀羊城通充值、以及交水電費同交通罰錢。
商舖
7-ELEVEN

出入口
燕塘站冚唪唥嘅出入口A出入口A出入口 B出入口B出入口 C出入口C出入口
呢個站有3個出入口，分別係A、B，C。但係呢3個出入口之間好近，未夠100米，而且都喺燕嶺路嘅北邊。而有市民就話加啲喺燕嶺路南邊嘅出入口，但係地鐵方面話，如估再整條跨過燕嶺路嘅地下隧道，唔單止好大風險，重會搞到燕嶺路大塞車，而且B出入口附近已經整咗條市政人行天橋畀尐人過橋去燕嶺路嘅南邊，如估再整出入口嘅話，功能就重疊咗，浪費咗資源。所以廣州市規劃局就話會將條人行天橋升級，嚟方便啲乘客去坐地鐵。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站最早出現喺1997年嘅《廣州市城市快速軌道交通線網規劃研究（最終報告）》入面，嗰陣嘅7號綫同而家嘅6號綫差唔多，之後喺2003年嘅規劃方案入面。佢將條機場快線同3號綫合併，重改咗行白雲山嘅東邊，而且有燕塘站，就變咗3號綫同6號綫嘅轉車車站。

施工
到咗2007年底，呢個站率先開始逳手搞3號綫嘅北延段工程。2009年1月7號出現咗横跨燕嶺路嘅天橋有下沉超過10cm嘅現象。工程直到2009年11月20號起好嗮。

營運
2010年10月30號，3號綫北延段開通嗰陣，車站開始投入營運。
2013年12月28號，6號綫區域都開埋。

利用狀況
呢個站附近都係一片密集嘅住宅區，喺2010年10月30號14:00到2013年12月28號14:00嗰陣，燕嶺路同埋天源路、甚至廣汕公路嘅週邊居民都會坐巴士嚟呢個站轉地鐵嘅。所以呢個站成日都人山人海，更加唔使講客流高峰期喇。喺清明節嗰陣重有好多市民喺呢個站或天河客運站度轉巴士去銀河園嗰邊拜先人。但係喺2013年12月28號14:00嘅6號綫開通咗之後，呢個站重多人添，但係客流方面，3號綫多過6號綫。
由於地鐵去到體育西路站就返轉頭，所以就冇得再提升3號綫北延段嘅營運能力。由於呢個站嘅客流超過咗家陣嘅3號綫北段嘅負荷，所以喺星期一至五（工作日）嘅07:50-08:40嗰陣，會控制客流，費事逼爆3號綫嘅月台。

轉車須知
呢個站雖然有事先留低咗轉車條件，但係兩條路線之間嘅轉車方式都唔同：
6→3：喺列車頭一節車廂（行香雪嗰邊）或最尾節車廂（行潯峰崗嗰邊）到站開門之後，直接行樓梯或扶手𨋢落去1層樓，望到有橙紅色牆面嘅平台之後轉右即到。
3→6：行上轉車樓之後，
直接行出站廳再搵淺藍綠色玻璃牆面嘅樓梯落去。
先喺近3號綫嘅扶手𨋢邊鉆或爬過欄杆，再行左邊嘅樓梯上去即到達目的地。（千祈冇俾地鐵站嘅工作人員發現或客流高峰期嗰陣亂咁試）
石牌橋站

石牌橋站（粵拼：sek6 paai4 kiu4 zaam6；英文：Shipaiqiao Station）係廣州地鐵3號綫嘅車站，2006年12月28號開放。位置喺天河區天河路同天河東路嘅交界。

月台
呢個站有個島式月台，喺天河路、BRT石牌橋站嘅地底。
石牌橋站嘅站廳
石牌橋站嘅站台
柱上啲字

商鋪同自助服務
而家嘅石牌橋站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖等。
另外，石牌橋站入面重有好多自助服務設施畀乘客用，包括咗自動櫃員機、自動販賣機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。
商鋪
7-Eleven
天天洗衣
美心西餅
東海堂
日閱堂
自然派

出入口
石牌橋站冚唪唥嘅出入口A出入口A出入口 B出入口B出入口 BRT專用出入口，可以通去太古匯嗰邊。BRT專用出入口，可以通去太古匯嗰邊。 D出入口D出入口
呢個站一共有4個出入口，分別係A、B、D同BRT專用出入口，但C出入口已經係太古匯嘅一部分。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

1號綫嘅車站
呢個站最先喺1987年嘅地鐵規劃方案1入面出現，嗰時1號綫嘅體育中心站定咗喺天河路近天河東路口嗰邊。後嚟征求過市民意見之後，車站亦向西北移到體育東路近天河體育中心東門附近而取消咗。

3號綫嘅車站
1997年，嗰時份地鐵規劃話嘅6號綫行天河東路，就喺天河路口整個站出嚟。不過喺2000年，6號綫向西移到體育西路變成3號綫，後嚟因為石牌地區要搞發展而另外開條行天河路兜上五山到東莞莊嘅支綫出嚟。

施工
2002年2月初，呢個站正式開始逳手起，期間天河路近中山大道西部分話要畀3號綫施工而封咗一半路面，令天河區近體育中心同中山大道西部分一度出現大塞車直到2004年春先至搞掂。

開通
雖然話3號綫嘅首通段喺2005年12月26號開通咗，但係呢個站重未開放。不過喺2006年12月30號嘅3號綫全線通車之後，呢個站正式開放。

利用狀況
呢個站主要係畀附近嘅商業寫字樓上班嘅人同天河體育中心睇比賽嘅人服務，喺附近嘅太古匯同萬菱匯、正佳廣場嘅商業城同BRT開咗之後，呢個站就多咗好多人嚟呢個站落車，尤其係A出入口同B出入口附近，人流量都好大下，因為附近冇幾遠就係BRT車站同萬菱匯國際廣場。
林和西站

林和西站（「和」字有變調，粵拼：lam4 wo2 sai1 zaam6；英文：Linhexi Station）係廣州地鐵3號綫同APM嘅轉車站，喺天河區天河北路同林和西路嘅交界。不過兩個月台嘅開放時間都唔同，其中3號綫喺2005年12月26號開放，而APM喺2010年11月8號開放。

樓層
呢個站一共有2層樓嘅地下區域，其中地下1樓係站廳同APM嘅月台，有票務設施，客務中心同商鋪；地下2樓係3號綫嘅月台。同大多數3號綫同埋APM車站一樣，既冇休息室，又冇廁所、母嬰室響度。

站廳
林和西站入面有3個站廳，分別係：
APM：車站西南邊嘅一個站廳
3號綫：南北兩個站廳
而南北兩個站廳之間重有條聯絡通道響度，其中APM綫嘅喺B出入口附近嗰邊。而APM綫嘅客務中心喺成個廣州地鐵入面，個位整得最另類嘅，佢喺地面同地下一樓之間嘅夾層嗰度。雖然呢個站係轉車車站，但兩個收費區冇連埋一齊。

月台
呢個站嘅3號綫同APM綫都有個島式月台響度，其中3號綫嘅月台喺林和西路同天河北路嘅⊥字路口地底；而APM綫嘅月台喺天河體育中心北邊嘅地底。喺車站嘅設計入面，APM綫嘅站廳同月台都喺同一層樓，而且路軌嘅北邊就係車站嘅站廳，冇得再長落去喇，所以APM去到呢度就冇得再繼續向北行啦。

商鋪同自助服務
而家嘅林和西站入面有好多唔同類嘅鋪頭畀乘客買嘢同埋食嘢，好似有便利鋪、麵包鋪等。
另外，林和西站入面重有好多自助服務設施畀乘客用，包括咗民生銀行同中國銀行嘅自動櫃員機、自動販賣機、自動影相機等；重有好易機嚟充羊城通，交水電費同交通嘅罰錢呢尐服務；而M-Touch機係可以查地鐵嘅路線、頭尾班車同埋地鐵嘅安全指引，重可以畀乘客登記變成廣州地鐵薈嘅會員嚟查獎分、換獎品都得。

出入口
林和西站冚唪唥嘅出入口A出入口A出入口 B出入口，APM綫就喺呢度入去。B出入口，APM綫就喺呢度入去。 C出入口，喺2014年8月8號影。C出入口，喺2014年8月8號影。 D出入口，喺2014年8月1號影。D出入口，喺2014年8月1號影。
呢個站一共有4個出入口，分別係A、B、C，D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

施工
喺3號綫施工嗰陣，地鐵公司為咗唔想搞到天河北路嘅交通大塞車，所以就整咗南北兩個站廳出嚟，為咗方便啲乘客入站同出站，佢喺施工嗰陣將畀錢區分開咗南北兩邊，而兩個站廳之間就用咗條通道接埋一齊。

通車
到咗2005年12月26號，由於地鐵3號綫嘅首通段開通咗，呢個站正式開放。

出入口
車站開通初期凈開咗A、C、D呢3個出入口，B出入口冇整到出嚟。直到2010年11月8號APM開始營運時先至開放。

利用狀況
林和西站附近冇幾遠就係高級寫字樓、商業中心區同部分嘅住宅區，所以喺呢個站出入嘅人流都係啲轉車嘅乘客、住喺呢度嘅居民、上班人士、酒店住客、娛樂同埋買嘢嘅人。喺上落班高峰期嗰陣，都有號多乘客用呢個站嘅。重有喺3號綫北延段嘅乘客用呢站嚟轉APM去珠江新城，費事喺體育西路站度再轉一次。

轉車須知
呢個站嘅轉車方面，APM同地鐵3號綫之間係唔可以直接行站廳入面嘅通道嚟轉車。而係必須要喺呢個站出咗站之後，行過去另一個站廳度再重新畀錢入去先至得。

高峰客流控制
呢個站嘅高峰客流控制時間係：
星期一到星期五（工作日期間）8：00——9：00
嗰時嘅客流控制係從北站廳入站，南站廳出站。

附近嘅建築同景區
呢啲建築（從左到右）嘅順序分別係中石化大廈、中信廣場同大都會廣場。
珠江新城站

珠江新城站（粵拼：zyu1 gong1 san1 sing4 zaam6；英文：Zhujiang New Town Station）係廣州地鐵3號綫同5號綫嘅轉乘站，喺天河區華夏路同花城大道嘅交界。不過兩個月台嘅開放時間都唔同，其中3號綫範圍喺2005年12月26號開放，而5號綫範圍喺2009年12月28號開放。

樓層
呢個站一共有3層樓嘅地下區域，其中地下1樓係站廳；地下2樓係3號綫嘅月台；地下3樓係5號綫嘅月台。同大多數3號綫、5號綫車站一樣，既冇休息室，又冇廁所響度。

站廳
呢個站嘅站廳係個十字架共用站廳，其中3號綫成南北走向，5號綫成東西走向，都喺地下1樓。中間大多數部分都係免費區，同各出入口連埋一齊。商舖喺嗮站廳東邊嘅免費區入面。而收費區有好多部扶手電梯同樓梯、專用𨋢往返月台都得。

月台
呢個站嘅3號綫有1個島式月台，而5號綫同樣都有1個側式月台，其中3號線喺華夏路嘅地底，而5號線嘅喺花城大道嘅地底。而5號綫嘅月臺雖然話睇落去好似喺唔同樓數噉，但佢哋係對向式側式月臺，就係兩個月臺之間俾棟牆完全隔開嗮。呢方面唔同其他地鐵站。但係柱上啲字同顏色都係一模一樣。
珠江新城站嘅月台全景行機場南或天河客運站嗰邊，喺2014年7月15號影。行文沖嗰邊，喺2014年7月15號影。

商鋪同自助服務
而家嘅珠江新城站入面有好多唔同類嘅鋪頭畀乘客買嘢同埋食嘢，好似有便利檔、涼茶舖、麵包檔同洗衫舖、書店等。除咗洗衫舖喺5號綫站廳西邊嘅收費區入面之外，其它都喺嗮免費區入面。不過廣州地鐵入面規定咗車站入面唔畀飲食，所以餐檔係冇可能喺收費區入面。
另外，珠江新城站入面重有好多自助服務設施畀乘客用，包括咗自動櫃員機、自動販賣機、自動影相機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。
商鋪
鴻福堂
華潤萬家VinGo
利口福
天天洗衣
日閱堂
鄧老涼茶
7-Eleven

出入口
珠江新城站冚唪唥嘅出入口A1出入口，喺2006年12月27號開。A1出入口，喺2006年12月27號開。 B1出入口B1出入口 B2出入口B2出入口
呢個站一共有6個出入口，分別係A1、A2、B1、B2同埋高德置地、富力盈凱呢啲地方嘅出入口。

規劃
呢個站最先喺1997年嘅《廣州市城市快速軌道交通綫網規劃研究（最終報告）》入面出現，嗰時條5號綫屬環綫，其中東邊部分（體育西路⇄客村）同3號綫東西走向路段咁啱經過呢個站，嗰時因為嚿地皮喺1992年定位做「珠江新城規劃區」而改名做珠江新城站。位置大概喺而家嗰度。後嚟喺2000同2003年份規劃方案將兩條路線對調兼兩邊延長到番禺到新白雲國際機場入面，原先環綫計劃取消咗，但轉車站點一樣冇變。

施工
3號綫：2001年12月26號正式喐手起，喺起緊車站期間預留咗兩個側式月台嚟方便轉車，工程直到2005年底起好。
5號綫：2004年11月正式喐手起，起緊車站期間用咗佢事先預留咗嘅兩個側式月台結構。

開通
2005年12月26號，3號綫首通段（廣州東站⇄客村）正式開通，期間凈開咗地下1樓區域，而地下2樓重係個工地直到2009年12月初為止。喺2009年12月29號，由於5號綫正式開通，地下2樓區域亦正式開埋。喺5號綫開通嗰日上晝，車站亦搞過開通儀式

商舖、自助服務
之前嘅羊城通同廣州地鐵嘅客户服務中心都響呢個站入面，不過佢哋喺2012年就閂咗檔。而家淨得返一間便利舖喺度。

出入口
喺開通無耐，嗰時珠江新城重係笪工地，期間呢個站凈得B1同B2呢兩個出入口，A出入口附近重未開通。後嚟因為珠江新城嘅發展，凈低嘅A出入口喺2006年12月27號嘅3號綫全綫開嗮先至開通。喺2009年嘅5號綫開通咗之後，呢個站又多咗一個去高德置地廣場入面嘅出入口。而凈低嗰個專用出入口喺2014年5月中先至開埋。

利用狀況
呢個站係地鐵3號綫同5號綫嘅轉車車站，人流都好多下。車站主要係畀啲喺珠江新城上落班啲打工仔，有時都畀去花城廣場玩嘅人成日都嚟呢個站。喺呢個站開通無耐，由於周邊屬施工工地，所以車站人流好少，但喺2006年12月27號嘅3號綫開嗮之後，人流先至多起身。到咗2009年12月28號嘅5號綫開通咗之後，由於附近嘅花城廣場開咗而多咗好多人流，甚至重爆棚咁滯。喺2010年11月8號嘅APM綫開通咗之後，唔單止分流咗花城廣場同埋廣州少年宮（珠江新城分館）、廣州博物館嘅遊客等人，重分流咗部分用3號綫去呢個站度上班啲人。
喺上落班高峰期同旅遊高峰時節，呢個站各個出入口幾乎打嗮蛇餅咁滯。

附近嘅建築同景區
車站附近景區：左邊張相係廣州國際金融中心，右邊張相係廣州周大福金融中心。

轉車須知
如估地鐵嘅車到咗珠江新城站嘅話，喺落車之前嗰陣，請注意部列車嘅開門方向：
3號綫：部車向前行緊嘅方向嘅左邊棟門落車。
5號綫：部車向前行緊嘅方向嘅右邊棟門落車。